PolyAgent/wiki_georgian_en_parallel_20231101 huggingface dataset:
ინკა (ბალეარის კუნძულები)

ინკა (ბალეარის კუნძულები)
ინკა —ქალაქი და მუნიციპალიტეტი ესპანეთში, შედის ბალეარის კუნძულების ავტონომიური გაერთიანების რაიგერის კომარკაში, მდებარეობს კუნძულ მალიორკაზე. ფართობი — 58,65 კმ². მოსახლეობა — 33 679 კაცი (2020 წ.).
იხილეთ აგრეთვე
ბალეარის კუნძულების მუნიციპალიტეტები
რესურსები ინტერნეტში
ინკის მუნიციპალიტეტის ოფიციალური საიტი
სქოლიო
ბალეარის კუნძულების მუნიციპალიტეტები
ბალეარის კუნძულების ქალაქები
პი (ფილმი)

პი (ფილმი)
პი ― 1998 წლის ამერიკული ფსიქოლოგიური თრილერი, დარენ არონოფსკის პირველი სრულმეტრაჟიანი ფილმი.
სათაურში ნახულისხმებია მათემატიკური მუდმივა პი. ფილმი იკვლევს რელიგიას, მისტიციზმსა და მათემატიკის ურთიერთმიმართებას სამყაროსადმი.
ფილმი მოგვითხრობს ახალგაზრდა მათემატიკოსზე, რომელიც სამყაროს წესრიგსა და რიცხვებს შორის კავშირის პოვნის იდეითაა შეპყრობილი. ფილმში მაყურებელს ეხატება ორი, ერთმანეთისგან სრულიად განსხვავებული სამყარო: არასრულყოფილი, არარაციონალური ადამიანთა სამყარო და ზუსტი და მკაცრად ჩამოყალიბებული მათემატიკური სამყარო.
თემები
მათემატიკა
ფილმში მათემატიკისა და მათემატიკური თეორიების მიმართ არაერთ რეფერენსიას ვხვდებით. მაგალითად, მაქსი ოქროს კვეთის პრინციპს ამჩნევს ყველგან, მათ შორის საფონდო ბირჟის მონაცემებში. მაქსის რწმენის მიხედვით, დივერსიულ სისტემებს, რომლებიც არასწორხაზოვან დინამიკას გამოხატავენ, აერთიანებთ საერთო ფორმა, რაც ქაოსის თეორიის შედეგების მსგავსია. ეს თეორია გვთავაზომს მექანიზმს გარკვეული ფენომენებისა და არასწორხაზოვანი სისტემების ასახსნელად, რომელთა წარმოდგენაც ფორმების სახითაა შესაძლებელი. ფილმის კულმინაციურ მომენტში, როცა მაქსი თავს იბურღავს, გატეხილ სარკეში ბიფურკაციული დიაგრამის მსგავს ფორმას ვხედავთ.
გოს თამაში
ფილმში მაქსი ყოფილ მენტორთან, სოლთან, ერთად პერიოდულად თამაშობს გოს. ეს თამაში, რომელმაც ისტორიულად მათემატიკის განვითარებას შეუწყო ხელი, მარტივი წესებისგან შედგება, თუმცა კომპლექსურ სტრატეგიას მოითხოვს. ორივე პერსონაჟი თამაშს, როგორც სამყაროს მისეული ხედვის მოდელს, ხედავს; სოლი ამბობს, რომ გო კომპლექსური და ქაოსური სამყაროს მიკროკოსმოსია, ხოლო მაქსი მიიჩნევს, რომ თამაშის მსვლელობასთან ერთად მისი კომპლექსურობა თანდათან მცირდება, სვლების შესაძლო კომბინაციათა რაოდენობა იკლებს და მათი წინასწარგანსაზღვრა უფრო და უფრო შესაძლებელი ხდება. შესაბამისად, მისი რწმენით, თამაში გარკვეულ წესრიგს ემორჩილება.
რესურსები ინტერნეტში
სქოლიო
1998 წლის ფილმები
ინგლისურენოვანი ფილმები
ამერიკული ფსიქოლოგიური თრილერი ფილმები
ამერიკული შავ-თეთრი ფილმები
დარენ არონოფსკის ფილმები
ფილმები ებრაელებისა და იუდაიზმის შესახებ
რობერტ ბარძიმაშვილი

რობერტ ბარძიმაშვილი (დ. 17 იანვარი, 1934, ტფილისი, საქართველოს სსრ, ამიერკავკასიის ფედერაცია — გ. 5 ივლისი, 2003, თბილისი, საქართველო) — ქართველი მუსიკოსი, ვოკალისტი, პედაგოგი. ვოკალურ-ინსტრუმენტალური ანსამბლების — „ორერას“ (1958–1975), „ვია 75-ის“ (1975–1984) და „ჯორჯიას“ (1985–1992) დაამარსებელი და სამხატვრო ხელმძღვანელი. საქართველოს სსრ-ის დამსახურებული არტისტი (1967), საქართველოს სსრ-ის სახალხო არტისტი.
ბიოგრაფია
რობერტ ბარძიმაშვილი დაიბადა თბილისში, 1934 წლის 17 იანვარს. დაამთავრა თბილისის უცხო ენათა პედაგოგიური ინსტიტუტი 1960 წელს. იგი როგორც მომღერალი, ინსტიტუტის ლექტორმა, ცნობილმა მომღერალმა და კომპოზიტორმა ინოლა გურგულიამ აღმოაჩინა და საკუთარ ტრიოში ჩართო.
1958 წელს, სტუდენტობისას, ბარძიმაშვილმა უცხო ენათა ინსტიტუტის ვოკალური კვარტეტი დააარსა. იმ პერიოდში ადვილი არ იყო უცხოური სიმღერების რეპერტუარში შეტანა, თუმცა, სტუდენტებმა ეს მაინც მოახერხეს. ასე შეიქმნა ლეგენდარული „ორერა“, რომლის შოუ-პროგრამები არა მხოლოდ მუსიკით, არამედ დახვეწილი, მოდური სტილით, უცხოენოვანი რეპერტუარით, სცენაზე ლაღი ქცევითა­ და იმპროვიზაციით იყო გამორჩეული.
1975 წელს დატოვა „ორერა“ და შექმნა ვოკალურ-ინსტრუმენტული ანსამბლი „ვია 75“, რომელმაც 1984 წლამდე იარსება. რობერტმა მუსიკალური სასწავლებლებიდან და კონსერვატორიიდან აიყვანა სრულიად უცნობი ახალგაზრდა მუსიკოსები. იმ დროისთვის მეტად პოპულარული იყო ჯაზ-როკი, რომელსაც ბარძიმაშვილმა ეროვნული ფოლკლორი მოარგო და ამგვარად მიიღო ერთგვარი „ქართული“ საესტრადო ჯაზ-როკი, რომელსაც საკმაოდ მაღალპროფესიულ დონეზე ასრულებდნენ ანსამბლის წევრები. „ვია 75“-ს არა მხოლოდ ახალგაზრდები, უფროსი თაობის ადამიანებიც სიამოვნებით უსმენდნენ და მანაც საკუთარი კვალი დატოვა ქართული საესტრადო მუსიკის ისტორიაში.
1985 წლიდან ხელმძღვანელობდა ჯგუფ „ჯორჯიას“ და ბავშვთა ვოკალურ-ინსტრუმენტულ ანსამბლ „ლახტს“. 1995 წლიდან ეწეოდა პედაგოგიურ მოღვაწეობას. დააარსა სკოლა-სტუდია „ლახტი“.
გადაღებულია ფილმებში „წარსული ზაფხული“ (1959) და „ორერა, სრული სვლით!“ (1970).
გარდაიცვალა თბილისში 69 წლის ასაკში, 2003 წელს.
ფილმოგრაფია
1959: „წარსული ზაფხული“ (სტუდენტი) რეჟისორები: გენო წულაია, ნელი ნენოვა
1970: ორერა, სრული სვლით! რეჟ. ზაალ კაკაბაძე
ჯილდოები
1978 — თბილისის საერთაშორისო ჯაზ-ფესტივალი, ლაურეატი
1972 — სოპოტის საერთაშორისო ფესტივალი, ლაურეატი
1967 — საქართველოს სსრ-ის დამსახურებული არტისტი
საქართველოს სსრ-ის სახალხო არტისტი
რესურსები ინტერნეტში
საქართველოს პარლამენტის ეროვნული ბიბლიოთეკის ფოტოარქივი
ჟურნალისტ ლაშა გაბუნიას ინტერვიუ რობერტ ბარძიმაშვილთან
ძველი ჰანგები · რობერტ ბარძიმაშვილი · Kino-teatr.RU · Sputnik
სქოლიო
დაბადებული 17 იანვარი
დაბადებული 1934
თბილისში დაბადებულები
გარდაცვლილი 5 ივლისი
გარდაცვლილი 2003
ქართველი მომღერლები
საქართველოს სსრ-ის დამსახურებული არტისტები
საქართველოს სსრ-ის სახალხო არტისტები
თბილისის უცხო ენათა პედაგოგიური ინსტიტუტის კურსდამთავრებულები
რობერტ
Etxarri-Aranatz

Etxarri-Aranatz is a town and municipality located in the province and autonomous community of Navarre, northern Spain. Etxarri-Aranatz was founded in 1312.
During the First Carlist War, it was occupied and fortified by Liberal troops. An attempt by Carlists to break in during the autumn of 1834 with the aim of capturing the artillery there failed.
References
External links
ETXARRI-ARANATZ in the Bernardo Estornés Lasa - Auñamendi Encyclopedia (Euskomedia Fundazioa)
Municipalities in Navarre
ასა ბატერფილდი

ასა ბატერფილდი (1 აპრილი, 1997) — ინგლისელი მსახიობი. თამაში დაიწყო 7 წლის ასაკში. მონაწილეობს როგორც კინოფილმებში, ასევე სატელევიზიო სერიალებში.
ფილმოგრაფია
რესურსები ინტერნეტში
ინგლისელი მსახიობები
დაბადებული 1997
თხმორულა

თხმორულა — ქართული აბორიგენული თეთრყურძნიანი საღვინე ვაზის ჯიში რაჭა-ლეჩხუმიდან.
ბოტანიკური აღწერა
ზრდასრული ფოთოლი საშუალოზე დიდი ზომისაა, მომრგვალო, ოდნავ ოვალურისკენ გადახრილი, ხუთნაკვთიანი. ფოთლის ქვედა მხარე დაფარულია ხშირი აბლაბუდისებრი შებუსვით. ყვავილი ორსქესიანია. მტევანი საშუალო ზომისაა, კონუსური, მხრიანი, საშუალო სიკუმსის ან კუმსი. გვხვდება ცილინდრულ-კონუსური ფორმის მტევნებიც. მარცვალი საშუალო ზომისაა, მომრგვალო, მოყვითალო-მომწვანო ფერის. კანი თხელი და მკვრივი აქვს, ცვილისებრი ფიფქით თხლად დაფარული. რბილობი მდნარი და წვნიანია, სასიამოვნო გემოთი.
ჯიში სიმწიფის საშუალო და საგვიანო პერიოდისაა.
მიიღება სუფრის თეთრი მშრალი ღვინო.
ლიტერატურა
უჯმაჯურიძე ლ., კაკაბაძე გ., მამასახლიშვილი ლ., „ქართული ვაზის ჯიშები“, თბ., 2018, გვ. 163
რაჭა-ლეჩხუმის ვაზის ჯიშები
ვაზის თეთრყურძნიანი საღვინე ქართული ჯიშები
პეროზ I

პეროზ I
პეროზი (- გამარჯვებული; გ. 484) — სასანიდური ირანის მე-18 შაჰინშაჰი 459—484 წლებში, იეზდიგერდ II-ის უფროსი ვაჟი.
მამამისის გარდაცვალების დროს იმყოფებოდა სისტანის პროვინციაში. მისმა უმცროსმა ძმამ, ჰორმიზდ III-მ მიიტაცა ტახტი, რის გამოც პეროზის განცვიფრება გამოიწვია. მან მალევე შემოიკრიბა იმპერიის მოსახლეობის დიდი ნაწილი და ჰუნები. აჯანყების შედეგად ტახტიდან ჩამოაგდო ჰორმიზდ III და სიკვდილით დასაჯა. ძმის დატყვევებაში პეროზს ჰუნები დაეხმარნენ. იმავე ჰუნებთან ომში გაიარა მისმა მთელმა მეფობამ. დაიღუპა მათ წინააღმდეგ ბრძოლაში, 484 წელს.
პეროზი და საქართველო
როგორც აღწერილია ჰაგიორგაფიულ ნაწარმოებში „წამებაჲ წმიდისა შუშანიკისი დედოფლისაჲ“ პეროზ მეფის მეფობის მერვე წელს (467 წ.) ესტუმრა ქვემო ქართლის პიტიახში ვარსქენი, რომელმაც შემდგომ ატროშანი მიიღო და პეროზის ქალიშვილი შეირთო ცოლად.
მას აქტიურად და შეუპოვრად ებრძოდა ქართლის მეფე — ვახტანგ გორგასალი. 484 წელს აჯანყებული ქართლის ასაოხრებლად გაგზავნილი სპარსული ჯარი სწორედ პეროზის ომში დაღუპვის ამბავმა გააბრუნა ირანში.
მოიხსენიება ბოლნისის სიონის ტაძრის ერთ-ერთ წარწერაში.
ლიტერატურა
სქოლიო
გარდაცვლილი 484
ბრძოლის ველზე დაღუპული მონარქები
V საუკუნის სასანიანი მონარქები
Renascença

Renascença is a municipality in the state of Paraná in the Southern Region of Brazil.
See also
List of municipalities in Paraná
References
Municipalities in Paraná
სატახტოთა თამაში (ეპიზოდების სია)

სატახტოთა თამაში (ეპიზოდების სია)
„სატახტოთა თამაში“ — ამერიკული ფენტეზი დრამატული ტელესერიალი, რომელიც HBO-სთვის დევიდ ბენიოფისა და დ.ბ. ვაისის მიერ მომზადდა. იგი ეფუძნება „ყინულისა და ცეცხლის სიმღერას“, ჯორჯ რეიმონდ რიჩარდ მარტინის ფენტეზი-რომანების სერიას, რომლის პირველ წიგნს ეწოდება „სატახტოთა თამაში“. სერიალში მოქმედება მიმდინარეობს ვესტეროსისა და ესოსის გამოგონილ კონტინენტებზე, 10 წლიანი ზაფხულის მიწურულს. სიუჟეტი აღწერს სამეფო წარმოშობის სახლთა სამოქალაქო ომს შვიდი სამეფოს რკინის ტახტისთვის ბრძოლისას.
სერიალის მიმოხილვა
ეპიზოდები
სეზონი 1 (2011)
სეზონი 2 (2012)
სეზონი 3 (2013)
სეზონი 4 (2014)
სეზონი 5 (2015)
სეზონი 6 (2016)
სეზონი 7 (2017)
რეიტინგები
რესურსები ინტერნეტში
სქოლიო
სატახტოთა თამაში (ეპიზოდები)
ამერიკული ტელესერიალების ეპიზოდების სიები
დრამატული ტელესერიალების ეპიზოდების სიები
ფენტეზი ტელესერიალების ეპიზოდების სიები
ვილიორესი

ვილიორესი — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ლოს-პუერტოსის კომარკის შემადგენლობაში. ფართობი — 5,3 კმ². მოსახლეობა — 42 კაცი (2020 წ.).
იხილეთ აგრეთვე
კასტელიონის მუნიციპალიტეტები
რესურსები ინტერნეტში
ვილიორესის მუნიციპალიტეტის ოფიციალური საიტი
სქოლიო
კასტელიონის მუნიციპალიტეტები
Iridomyrmex innocens

Iridomyrmex innocens — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Iridomyrmex-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
ცხვირრქოსანი გველგესლა

ცხვირრქოსანი გველგესლა — შხამიანი გველების სახეობა გველგესლასებრთა ოჯახისა. საშუალო ზომისაა, სხეულის სიგრძე 60–70 სმ აღწევს, მაქსიმალური 95 სმ-ს. მამალთან შედარებით დედალი — შედარებით პატარა ზომისაა. თავის ზედაპირი დაფარულია ჩვეულებრივ, მოკლე ნეკნისებრი ქერცლით.
დინგის ბოლოს აქვს 3–5 სმ სიგრძის რქოვანი წამონაზარდი (აქედან სახელწოდება). ამავე მონაკვეთის ქერცლი ხშირად კრიალაა. სხეული ზემოდან ნაცრისფერი, მოყავისფრო ან მოწითალო-მოყავისფროა. ზურგის არეში ტეხილად გასდევს მუქი ან მსხვილი რომბულ-განივი ზოლი. მუცელი მოყვითალოა. თავი მოყავისფრო აქვს და მუქი და წვრილი წერტილებითა და ლაქებით არის დაფარული. კუდის ბოლო ქვემოდან წითელი, ყვითელი ან მწვანეა.
გავრცელების არეალი მოიცავს იტალიის ჩრდილოეთ და აღმოსავლეთ, სლოვაკეთის სამხრეთ, უნგრეთის დასავლეთ ნაწილებს; აგრეთვე სლოვენიას, ხორვატიას, ბოსნია და ჰერცეგოვინას, სერბეთს, ჩერნოგორიას, ალბანეთს, საბერძნეთს, მაკედონიას, რუმინეთს, ბულგარეთს, თურქეთს, საქართველოსა და სირიას.
ცხვირრქოსანი გველგესლა უპირატესობას ანიჭებს მთების კლდოვან ფერდობებს, ბუჩქნარებს, მდინარეთა ნაყარებს, ქვიან ღობეებს, მიტოვებულ შენობებსა და სხვა. ნადირობს ღამის პირველ ნახევარში, შებინდებისას. იკვებება მღრღნელებით, ფრინველებით, იშვიათად ხვლიკებით. შეწყვილება ხდება მარტსა და აპრილში. შხამიანია, თუმცა ადამიანის სიკვდილის შემთხვვები არ არის რეგისტრირებული. მის შხამს იყენებენ სამკურნალო პრეპარატების დასამზადებლად. სარგებლობა მოაქვს მღრღნელების განადგურებით. იმყოფება დაცვის ქვეშ.
ცხვირრქოსანი გველგესლა ბინადრობს საქართველოშიც. იშვიათი სახეობაა, ამიტომ შეტანილია საქართველოს წითელ წიგნში. გვხვდება მესხეთისა და თრიალეთის ქედებზე, მდინარე მტკვრის ზემო დინებაში, ქალაქ ახალქალაქის მომიჯნავე ტერიტორიაზე. ვერტიკალურად გავრცელებულია 1700
მ-მდე ზღვის დონიდან.
სქოლიო
გველგესლასებრნი
London Town (Wings-ის ალბომი)

London Town (Wings-ის ალბომი)
London Town — როკ-ჯგუფ Paul McCartney and Wings-ის მეექვსე სტუდიური ალბომი. გამოვიდა 1978 წელს. ალბომი გამოსცეს ლეიბლებმა Parlophone (ბრიტანეთი) და Capitol (აშშ).
სიმღერების სია
ჩარტები და სერტიფიცირებები
ყოველკვირეული ჩარტები
წლის საბოლოო ჩარტები
სერტიფიცირებები და გაყიდვები
სქოლიო
Wings-ის ალბომები
1978 წლის ალბომები
Capitol Records-ის ალბომები
Parlophone-ის ალბომები
ები-როუდის სტუდიებში ჩაწერილი ალბომები
ალბომები პოლ მაკ-კარტნის პროდიუსერობით
ალბომები Hipgnosis-ის გარეკანის დიზაინით
თემურ გიორგაძე

თემურ გიორგაძე (დ. 2 მაისი, 1947, თბილისი) — ქართველი ექიმი, მეცნიერი.
1972 წელს დაამთავრა თბილისის სახელმწიფო სამედიცინო ინსტიტუტი.
1972 წელს იყო თბილისის №3 საავადმყოფოს ექიმი ორდინატორი. 1975 წლიდან თბილისის სახელმწიფო სამედიცინო ინსტიტუტის ასისტენტი. ავტორია 41 სამეცნიერო ნაშრომის, რომლებიც ეხება ტრავმატოლოგიისა და ორთოპედიის საკითხებს.
1987 წელს დაიცვა საკანდიდატო დისერტაციის თემა — „ძვალსა და კერამიკულ პროტეზს შორის მიმდინარე პროცესების შესწავლა.“
ლიტერატურა
ვინ ვინაა თანამედროვე ქართულ სამედიცინო მეცნიერებაში : თანამედროვე ქართველ მედიკოსთა ბიოგრაფიული ენციკლოპედია თბ., 2000 გვ. 68
რესურსები ინტერნეტში
დაბადებული 2 მაისი
დაბადებული 1947
ქართველი ექიმები
სასაში

სასაში — სოფელი საქართველოში, რაჭა-ლეჩხუმისა და ქვემო სვანეთის მხარის ლენტეხის მუნიციპალიტეტში (ჟახუნდერის თემი), მდინარე ცხენისწყლის მარცხენა ნაპირზე. ზღვის დონიდან 1240 მეტრი, ლენტეხიდან 29 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 182 ადამიანი.
ლიტერატურა
სქოლიო
ლენტეხის მუნიციპალიტეტის სოფლები
ბინტურონგი

ბინტურონგი — ძუძუმწოვარი ცხოველი ვივერისებრთა ოჯახისა. მონოტიპური გვარის წარმომადგენელი. ადრე მას აერთიანებდნენ ენოტისებრთა ოჯახში, მაგრამ მისი ფორმით იგი უფრო ვივერისებრნს ჰგავს. ტურისტებში იგი ცნობილია როგორც „კატისებრი დათვი“, რადგან ფორმებით კატას წააგავს, ხოლო მიწაზე გადაადგილების მანერით — დათვს. ბეწვი მშრალია და გრძელი, განსაკუთრებით კუდზე. მისი სხეულის სიგრძეა 61-96 სმ, მასა 9-14 კგ, ზოგიერთ შემთხვევაში 20 კგ-მდე. გავრცელებულია სამხრეთ-აღმოსავლეთ აზიაში, ინდოეთიდან ინდონეზიის კუნძულებამდე, მათ შორის სუმატრა, იავა, კალიმანტანი, პალავანი. ბინადრობს მჭიდრო ტროპიკულ ტყეებში. აქტიურია ღამით, ცხოვრობს ძირითადად ხეებზე. ძირითადად იკვებება ხილით, აგრეთვე მწერებით, მცირე ფრინველებითა და ლეშით. მრავლდება წელიწადში ორჯერ. მაკეობა გრძელდება 90 დღე. შობს 1-6 (საშუალოდ 2-3) ნაშიერს. ისინი 6-7 კვირის მანძილზე იკვებებიან რძით. ტყვეობაში ცოცხლობს 25 წლამდე.
ლიტერატურა
Бинтуронг // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Ronald M. Nowak: Walker’s Mammals of the World. Johns Hopkins University Press, 1999 ISBN 0-8018-5789-9
სქოლიო
ბინტურონგები
თეიმურაზ მეტრეველი

თეიმურაზ მეტრეველი (დ. 1945 — გ. 2005) — ქართველი ჟურნალისტი და პუბლიცისტი.
ბიოგრაფია
თეიმურაზ (თემურ) მეტრეველი გამოჩენილი ქართველი პუბლიცისტი და ჟურნალისტი იყო. იგი 1970-დან 2004 წლამდე მოღვაწეობდა. მან თავისი საქმიანობა საქართველოს რადიოში დაიწყო და ძალიან სწრაფად მოიპოვა პოპულარობა ქართულ საზოგადოებაში. მოგვიანებით თეიმურაზ მეტრეველმა თავისი მოღვაწეობა პრესაში გააგრძელა. იგი პირველი კომუნისტური რეჟიმისგან დამოუკიდებელი გაზეთის, „კაბადონი 8-ის“ დამფუძნებელი და მთავარი რედაქტორი იყო. გაზეთის იძულებითი გაუქმების შემდეგ თეიმურაზ მეტრეველმა „ქართული კულტურა“ დააფუძნა. თემური „ქართულ კულტურას“ თავისი ცხოვრების ყველაზე მნიშვნელოვან პროექტად მიიჩნევდა. ფინანსური სირთულეების გამო, ამ გამოცემამაც ნაადრევად შეწყვიტა არსებობა. 1995 წელს, თემურმა ყოველდღიური საზოგადოებრივ-პოლიტიკური „დილის გაზეთი“ დააფუძნა. გამოცემა სწრაფად იქცა ბევრი ქართველი მკითხველის ყოველდღიურ სამაგიდო გაზეთად.
თუმცა, თეიმურაზის მთავარ ინტერესად მაინც საზოგადოება და კულტურა რჩებოდა. ამიტომ 1997 წელს მან კვლავ განაახლა გაზეთი „ქართული კუტურა“. მეოცე საუკუნის დასასრულამდე გაზეთი ყველაზე გავლენიანი საზოგადოებრივ-კულტურული გამოცემა იყო. თუმცა 2000 წელს, კვლავ ფინანსური სირთულეების გამო, გაზეთმა არსებობა შეწყვიტა.
თეიმურაზ მეტრეველის ბოლო პროექტი საზოგადოებრივ-პოლიტიკური გამოცემა „ახალი ეპოქა“ იყო. გაზეთმა თავისი მაღალი ხარისხით ახალი სტანდარტები შექმნა ქართულ ჟურნალისტიკაში. ხშირ შემთხვევაში ეს სტანდარტები დღესაც მიუწვდომელი რჩება. მაშინდელმა ხელისუფლებამ გამოცემა 2004 წელს პოლიტიკური მოსაზრებების გამო ძალადობრივად დახურა. თემურ მეტრეველი გაზეთ „ახალი ეპოქის“ გაუქმების შემდეგ მალევე გარდაიცვალა.
ნაშრომები და ჯილდოები
„ივერიის მონატრება“ - პუბლიცისტირუი ნაშრომების კრებული.
საქართველოს ღირსების ორდენი.
რესურსები ინტერნეტში
თეიმურაზ მეტრეველის ფონდი
ქართული კულტურა
ახალი ქართული კულტურა "ეს ასეა-ს" ეპოქაში
ეროვნული ფოტომატიანე. საქართველოს ეროვნული ბიბლიოთეკა
თეიმურაზ მეტრეველის ნაკვალევზე - მედიანიუსი
ჩაძირული გემის კაპიტანი - დავით გორგილაძე
ქართველი პუბლიცისტები
ბუდაგ ბუდაგოვი

ბუდაგ ბუდაგოვი (დ. 23 თებერვალი 1928 — გ. 1 ნოემბერი, 2012) — აზერბაიჯანელი გეოგრაფი. გეოგრაფიის მეცნიერებათა დოქტორი (1968), პროფესორი (1976). აზერბაიჯანის მეცნიერებათა აკადემიის აკადემიკოსი (1989). აზერბაიჯანის ეროვნული მეცნიერებათა აკადემიის გეოგრაფიის ინსტიტუტის დირექტორი.
ბიოგრაფია
ბუდაგ ბუდაგოვი დაიბადა 1928 წლის 23 თებერვალს, სომხეთის სოფელ ჩობანკერეში. 1947 წელს ჩააბარა აზერბაიჯანის სახელმწიფო პედაგოგიური უნივერსიტეტის გეოგრაფიის ფაკულტეტზე. 1951-1955 წლებში სწავლობდა სსრკ მეცნიერებათა აკადემიის გეოგრაფიის ინსტიტუტის ასპირანტურაში. 1955 წელს დაიცვა საკანდიდატო დისერტაცია, ხოლო 1967 წელს სადოქტორო დისერტაცია. 1976 წლიდან პროფესორია.
იკვლევდა გეომორფოლოგიურ საკითხებსა და უახლოეს ტექტონიკურ მოძრაობას, კავკასიონის აზერბაიჯანული ნაწილის ძველ გამყინვარებას, რის ხარჯზე შედგენილია რუკები 1:200000 მასშტაბით. 1956 წელს ბუდაგოვმა აღმოაჩინა ზედასარმატული ზღვიური ფაუნა 3600 მ სიმაღლეზე, საფუძვლიანად გამოიკვლია აზერბაიჯანის ბუნებრივი და ანთროპოგენური ლანდშაფტები და სხვა.
1981 წელს მუსეიბ მუსეიბოვთან და დავით უკლებასთან ერთად შეადგინა ამიერკავკასიის ლანდშაფტური რუკა. ბუდაგ ბუდაგოვი ავტორია 700-მდე გამოქვეყნებული ნაშრომისა, მათ შორის 48 მონოგრაფიისა. თავისი სამეცნიერო მოღვაწეობის ფარგლებში სულ მოამზადა 50 მეცნიერებათა კანდიდატი და 4 მეცნიერებათა დოქტორი.
შრომები
Геоморфология и новейшая тектоника Юго-Восточного Кавказа. Баку, 1973;
Современные естественные ландшафты Азербайджана. Баку, „Элм“, 1988.
რესურსები ინტერნეტში
ბუდაგ ბუდაგოვის შესახებ
აზერბაიჯანელი გეოგრაფები
აზერბაიჯანის მეცნიერებათა ეროვნული აკადემიის აკადემიკოსები
პოპოვკა (უსტ-კუბინსკის რაიონი)

პოპოვკა (უსტ-კუბინსკის რაიონი)
პოპოვკა — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, მოსახლეობა 2002 წლის მონაცემებით 29 ადამიანს შეადგენდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
იარდი

იარდი (აღნიშვნა: ; — პირვანდელი მნიშვნელობა „ჯოხი“, „ღერო“) — სიგრძის ძირითადი საზომი ერთეული ბრიტანული და ამერიკული სიგრძის საზომთა სისტემაში. ტოლია 0.9143992 მეტრის ინგლისში და 0,9144018 მეტრი აშშ-ში (ისეთი გაზომვებისას, რომლებიც განსაკუთრებით დიდ სიზუსტეს არ მოითხოვს, იარდის მნიშვნელობად მიღებულია — 0,9144 მ).
1 იარდი = 3 ფუტი = 36 დუიმი = 0.9144 მეტრი.
წინანდელ რუსულ საზომთა სისტემაში:
1 იარდი = 3/7 საჟენი = 9/7 არშინი.
ლიტერატურა
სქოლიო
სიგრძის საზომი ერთეულები
რიჩარდ სერა

რიჩარდ სერა (Richard Serra; დ. 2 ნოემბერი, 1939) — ამერიკელი მინიმალისტი მოქანდაკე და ვიდეო ხელოვანი, ცნობილი დიდი მასშტაბის ლითონის ფურცლების კომპოზიციებით. მოძრაობა "პროცეს-არტი"-ს მიმდევარი.
დაიბადა სან-ფრანცისკოში. ჯერ ბერკლიში სწავლობდა ინგლისურ ლიტერატურას, შემდეგ კი სანტა-ბარბარაში. 1961-64 წლებში იელის უნივერსიტეტში სწავლობს ხელოვნების ფაკულტეტზე. ამჟამად ცხოვრობს და მოღვაწეობს ნიუ-იორკსა და ნოვა-სკოტიაში.
რესურსები ინტერნეტში
ენციკლოპედია „ბრიტანიკა“
ამერიკელი მოქანდაკეები
დაბადებული 2 ნოემბერი
დაბადებული 1939
აზავრეთი

აზავრეთი — სოფელი ახალქალაქის მუნიციპალიტეტში, თრიალეთის ქედის სამხრეთ კალთაზე, ჩამოუდის მდინარე აზავრეთისხევი. ზღვის დონიდან 2100 მ. ახალქალაქიდან დაშორებულია 21 კმ-ით.
არის მოსაზრება, რომ სოფლის სახელის ეტიმოლოგია აზავერს („ხარია საკიდარი“ — საბა) უკავშირდება. თითქოს აზავრეთში გამოჰყავდათ აზავრები.
სოფელში შემორჩენილია დარბაზული ტიპის შუა საუკუნეების დიდი ეკლესია, რომელიც რესტავრირებულ იქნა გასული საუკუნის 90-იან წლებში. ეკლესიის ერთ-ერთ შემორჩენილ ბარელიეფზე გამოსახულია წმინდა დანიელი ლომების ხაროში. შემორჩენილია ასევე ბოლნური ჯვარი.
დემოგრაფია
2014 წლის აღწერის მონაცემებით სოფელში ცხოვრობს 1161 ადამიანი.
ლიტერატურა
მ. ბერიძე, ჯავახეთის ძეგლთა მდგომარეობა (სამეცნიერო ექსპედიციის ანგარიში, 1979). ჯავახეთი. ისტორია და თანამედროვეობა. გვ. 335-404, ახალციხე 2002
სქოლიო
ახალქალაქის მუნიციპალიტეტის სოფლები
Tetiana Levytska-Shukvani

Tetiana Levytska-Shukvani (born 7 April 1990) is a Ukrainian-born Georgian judoka.
She is the bronze medallist of the 2014 Judo Grand Prix Tbilisi in the -52 kg category for Ukraine. However, she married a Georgian judoka and switched nationality to Georgia and is scheduled to participate for Georgia at the 2020 Summer Olympics.
References
External links
1990 births
Living people
Female judoka from Georgia (country)
Ukrainian female judoka
Judoka at the 2020 Summer Olympics
Olympic judoka for Georgia (country)
European Games competitors for Ukraine
Judoka at the 2015 European Games
Place of birth missing (living people)
ირლანდიის სუფთა ქალაქი

ირლანდიის სუფთა ქალაქი — 1958 წელს დაარსებული კონკურსი ირლანდიაში, რომელიც იმართება ყოველწლიურად, რათა გამოვლინდეს ქვეყნის ყველაზე სუფთა და მიმზიდველი დიდი ურბანული ცენტრი, დიდი ქალაქი, პატარა ქალაქი და სოფელი. კონკურსის მონაწილეები ფასდებიან შემდეგი მახასიათებლების მიხედვით: საერთო განვითარების ხუთწლიანი გეგმა, შენობების მიერ შექმნილი გარემო, პეიზაჟი, ველური გარემო და ბუნების სიმშვენიერე, დანაგვიანების კონტროლი, სისუფთავე, ნარჩენების მინიმიზაცია, საცხოვრებელი არეალები, ქუჩები და გზები.
გამარჯვებულები
რესურსები ინტერნეტში
კონკურსის ვებ-გვერდი
კონკურსის დაარსებიდან 50 წლის აღნიშვნა
სქოლიო
ირლანდიის დასახლებული პუნქტები
ჯილდოები
ბელა (ფილმი)

ბელა (ფილმი)
ბელა — ვლადიმერ ბარსკის 1927 წლის ფილმი. ფილმი გადაღებულია მიხაილ ლერმონტოვის რომანის „ჩვენი დროის გმირის“ ამავე სახელწოდების თავის მიხედვით. ფილმი ამ რომანის მიხედვით გადაღებული ტრილოგიის ნაწილია.
სიუჟეტი
ფილმი რუსეთის არმიის ჩამოქვეითებული ოფიცრის, პეჩორინის თავგადასავალს მოგვითხრობს. პეტერბურგის მაღალ საზოგადოებაში ცხოვრება მოყირჭებული ახალგაზრდა ახალ გასართობს პოულობს მას შემდეგ, რაც მას ჩრდილოეთ კავკასიის მთიან აულში გადაასახლებენ. ის აულში მცხოვრებ აზამატს კაზბიჩის ცხენს ჰპირდება, თუკი იგი სანაცვლოდ მშვენიერ ბელას მოატაცინებს. აზამატი ცხენით ისე არის მოხიბლული, რომ მზად არის ბელა ცხენის სანაცვლოდ მოიტაცოს. პეჩორინი დაპირებებით შეაცდენს მოგვრილ ქალს, მაგრამ მალე მობეზრდება იგი. შურისძიებით ანთებული ჩერქეზი ბელას ჰკლავს, მაგრამ პეჩორინის გაქვავებულ გულს ეს ამბავი დიდად არ ანაღვლებს. თავიდან ის ქალის სიკვდილს განიცდის, დაკრძალვასაც დაესწრება, მაგრამ მალე აულიდან მიემგზავრება.
როლებში
ნიკოლოზ პროზოროვსკი (პეჩორინი)
თინათინ მაჭავარიანი (ბელა)
ი. მერაბიშვილი (აზამატი–ბელას ძმა)
ალექსანდრე თაყაიშვილი (კაზბიჩი)
ვლადიმერ ობოლენსკი (მაქსიმ მაქსიმიჩი)
მიხეილ ქორელი (ციხის ხაზინადარი)
ბელა ბელეცკაია (ციხის ხაზინადარის ცოლი)
ვასო არაბიძე (მელას მამა)
გრიგოლ სარჩიმელიძე (კურიერი)
ტატიანა ვიშნევსკაია (ბელას და)
ელენე ჩარსკაია (ბელას დედა)
რესურსები ინტერნეტში
რომანებზე დაფუძნებული ფილმები
ვლადიმერ ბარსკის ფილმები
სსრკ-ის მუნჯი ფილმები
1927 წლის ქართული ფილმები
ქართული შავ-თეთრი ფილმები
თოღუზ-თოროს რაიონი

თოღუზ-თოროს რაიონი — რაიონი ყირგიზეთში, შედის ჯალალაბადის ოლქის შემადგენლობაში. ადმინისტრაციული ცენტრია სოფელი ყაზარმანი.
მოსახლეობა
2009 წლის აღწერის მიხედვით, რაიონის 22 136 მცხოვრებიდან ყირგიზი იყო 22 086 ადამიანი (99,8 %).
იხილეთ აგრეთვე
ჯალალაბადის ოლქი
სქოლიო
ჯალალაბადის ოლქის რაიონები
ყირგიზეთის რაიონები
სტრენჩის მხარე

სტრენჩის მხარე — ლატვიის ადმინისტრაციულ-ტერიტორიული ერთეული. მდებარეობს ქვეყნის ჩრდილოეთ ნაწილში, ვიძემეს რეგიონში. მხარე მოიცავს 2 თემს და 2 ქალაქს, ადმინისტრაციული ცენტრი მდებარეობს ქალაქ სტრენჩში.
მხარე დაარსდა 2009 წლის 1 ივლისს, ლატვიის ადმინისტრაციულ-ტერიტორიული რეფორმის დასრულების შემდეგ ვალკის რაიონის ტერიტორიის ნაწილზე.
მოსახლეობა
მოსახლეობა 2010 წლის 1 იანვრისათვის შეადგენს 4 192 კაცს. მხარის ფართობია 375,73 კმ².
რესურსები ინტერნეტში
ოფიციალური საიტი
სქოლიო
ლატვიის მხარეები
შიხანთური

შიხანთური — სოფელი საქართველოში, ჯავის მუნიციპალიტეტში (მსხლების საკრებულო), მდებარეობს მდინარეფაწის მარჯვენა მხარეს. ზღვის დონიდან 1480 მეტრი, ჯავიდან 7 კილომეტრი.
ლიტერატურა
სქოლიო
საქართველოს ოკუპირებული სოფლები
მსხლების თემის სოფლები
ორშის ბრძოლა

ორშის ბრძოლა — XVI საუკუნის ერთ-ერთ ყველაზე მასშტაბური ბრძოლა. ეს იყო რუსეთ-ლიტვის ომის ნაწილი. პოლონეთის სამეფოსა და ლიტვის დიდი სამთავროს გაერთიანებულმა ძალებმა გაანადგურეს რიცხობრივად მეტი მოსკოვის დიდი სამთავროს ძალა და შეიპყრეს მათი მეთაური. ბრძოლა გაიმართა დღევანდელი ბელორუსიის ქალაქ ორშასთან ახლოს.
რესურსები ინტერნეტში
Cherkas, B. Battle of Orsha. Prince of Ostroh against Prince of Moscow. Ukrayinska Pravda (originally from Tyzhden). July 24, 2013.
XVI საუკუნის ბრძოლები
პოლონეთის ბრძოლები
რუსეთის ბრძოლები
ლიეტუვის ისტორია